LIETUVOS STATISTIKOS DEPARTAMENTO

GENERALINIS DIREKTORIUS

ĮSAKYMAS

DĖL ĮGALIOJIMŲ SURAŠYTI ADMINISTRACINIŲ NUSIŽENGIMŲ PROTOKOLUS SUTEIKIMO

2016 m. gruodžio 20 d. Nr. DĮ-293

Vilnius

Vadovaudamasis Lietuvos Respublikos Administracinių nusižengimų kodekso patvirtinimo, įsigaliojimo ir įgyvendinimo tvarkos įstatymo 2 straipsniu ir 589 straipsnio 25 punktu:

1. Įgalioju Lietuvos statistikos departamento skyrių vedėjus ir pavaduotojus, poskyrių vedėjus, vyriausiuosius specialistus (valstybės tarnautojus) surašyti administracinių nusižengimų protokolus dėl Lietuvos Respublikos administracinių nusižengimų kodekso 221, 222, 505 ir 507 straipsniuose numatytų pažeidimų.

2. Pavedu įsakymo 1 punkte nurodytiems asmenims, surašant administracinių nusižengimų protokolus dėl Lietuvos Respublikos administracinių nusižengimų kodekso 221, 222 505 ir 507 straipsniuose numatytų administracinių nusižengimų, naudoti Lietuvos Respublikos Vyriausybės 2015 m. birželio 22 d. nutarimo Nr. 640 „Dėl administracinio nusižengimo protokolo, nutarimo administracinio nusižengimo byloje, nutarimo dėl administracinio nusižengimo, kai protokolas nesurašomas, formų ir jų pildymo taisyklių patvirtinimo“ 1.1 papunkčiu patvirtintą administracinio nusižengimo protokolo formą.

3. Pripažįstu netekusiu galios Lietuvos statistikos departamento generalinio direktoriaus 2011 m. vasario 28 d. įsakymą Nr. DĮ-44 „Dėl administracinio teisės pažeidimo protokolo formos, administracinio teisės pažeidimo protokolo formos pildymo taisyklių ir įgaliojimų surašyti administracinių teisės pažeidimų protokolus suteikimo“ su visais pakeitimais ir papildymais.

4. Nustatau, kad:

4.1. nagrinėjant administracinio nusižengimo bylą, gali būti rašomas administracinio nusižengimo bylos nagrinėjimo protokolas tam tikriems procesiniams sprendimams užfiksuoti;

4.2. šis įsakymas įsigalioja 2017 m. sausio 1 d.

Generalinio direktoriaus pirmasis pavaduotojas,	Jonas Markelevičius

pavaduojantis generalinį direktorių